9.  การจัดการ

  1.โครงสร้างการจัดการ

โครงสร้างกรรมการบริษัทประกอบด้วยคณะกรรมการ (โดยกรรมการบางท่านดำรงตำแหน่งเป็น
ผู้บริหารในคณะผู้บริหารของบริษัท) และคณะกรรมการตรวจสอบ

  1. คณะกรรมการ ประกอบด้วย

  --------------------------------------- -------------------------------
  ชื่อ-สกุล                                  ตำแหน่ง

  --------------------------------------- -------------------------------

นายวิลเลี่ยม เอ็ลล์วู๊ด ไฮเน็ค ประธานกรรมการ

นางปรารถนา มโนมัยพิบูลย์ กรรมการ

นายพอล ชาลีส์ เคนนี่ กรรมการ

นายศุภดิษฐ์ มณีรัตน์จรัสศรี กรรมการ

นายกิตติพล ปราโมช ณ อยุธยา กรรมการ

นายฮาโรลด์ อาร์โนลด์ เว็นท์เวิร์ธ ที่ 3 กรรมการ

นายไมเคิล เจมส์ เบอร์เชิทท์ กรรมการ

นายเคนเนธ ลี ไวท์ กรรมการ

นายอานิล ธาดานี่ กรรมการ

นายไชยวัฒน์ บุนนาค* กรรมการ

(*แต่งตั้งเมื่อวันที่ 13 กุมภาพันธ์ 2545)

  -อำนาจหน้าที่ของคณะกรรมการ

คณะกรรมการ ทำหน้าที่กำหนดนโยบาย วางแผน ควบคุม และตัดสินใจในการดำเนินงานของบริษัท
รวมทั้งการลงทุนในธุรกิจใหม่ เว้นแต่เรื่องที่กฎหมายกำหนดให้ต้องได้มติที่ประชุมผู้ถือหุ้น

  -คณะผู้บริหาร

  --------------------------------------- -------------------------------
  ชื่อ-สกุล                                  ตำแหน่ง

  --------------------------------------- -------------------------------

นายวิลเลี่ยม เอ็ลล์วู๊ด ไฮเน็ค ประธานเจ้าหน้าที่บริหาร

นางปรารถนา มโนมัยพิบูลย์ ประธานเจ้าหน้าที่การเงิน

นายศุภดิษฐ์ มณีรัตน์จรัสศรี กรรมการ

นายไมเคิล เจมส์ เบอร์เชิทท์ รองประธานเจ้าหน้าที่ปฏิบัติการ

นายฮาโรลด์ อาร์โนลด์ เว็นเวิร์ธ ที่ 3 รองประธานฝ่ายพัฒนาโครงการ

2. คณะกรรมการตรวจสอบ

  นายเคนเนธ ลี ไวท์ ประธานกรรมการตรวจสอบ

  นายกิตติพล ปราโมช ณ อยุธยา กรรมการตรวจสอบ

  นายไชยวัฒน์ บุนนาค กรรมการตรวจสอบ (ได้รับการแต่งตั้งเมื่อวันที่ 13 กุมภาพันธ์ 2545)

  นางปรารถนา มโนมัยพิบูลย์ เลขานุการ

-อำนาจหน้าที่ของคณะกรรมการตรวจสอบ

คณะกรรมการตรวจสอบ ทำหน้าที่สอบทานรายงานทางการเงิน ระบบการควบคุมภายใน
และการปฏิบัติตามข้อกฎหมายและกฎระเบียบต่างๆ รวมทั้งการเสนอแต่งตั้งผู้สอบบัญชี

  2. การสรรหากรรมการและผู้บริหาร

บริษัทฯ ไม่มีการจัดตั้งคณะกรรมการสรรหา(nominating committee)
การเลือกกรรมการบริษัทจะต้องได้รับอนุมัติจากที่ประชุมผู้ถือหุ้น
โดยประธานกรรมการจะเป็นผู้เสนอรายชื่อบุคคลที่จะแต่งตั้งเป็นกรรมการต่อที่ประชุมผู้ถือหุ้น
ผู้ถือหุ้นสามารถแบ่งคะแนนเสียงของตนในการเลือกตั้ง
บุคคลผู้ได้คะแนนเสียงสูงสุดเป็นผู้ได้รับการเลือกตั้งเท่ากับจำนวนกรรมการที่พึงจะเลือกตั้ง
(Cumulative Voting)

3. ค่าตอบแทนผู้บริหาร

3.1 ค่าตอบแทนที่เป็นตัวเงินในปี 2544

  ------------------------------------------------------ -------- --------
  (ก) ค่าตอบแทนรวมของกรรมการ (จำนวน 10 ท่านๆ ละ200,000     2.0      ล้านบาท
  บาท)                                                            

  (ข) ค่าตอบแทนรวมของผู้บริหาร(จำนวน 5 ท่าน)                  31.9     ล้านบาท
  ------------------------------------------------------ -------- --------

หมายเหตุ ค่าตอบแทนที่เป็นตัวเงินของผู้บริหารประกอบด้วย เงินเดือน โบนัส
และค่าภาษีที่บริษัทจ่ายให้

(ค) ค่าตอบแทนอื่น

คณะกรรมการและผู้บริหารของบริษัท จำนวน 3 ท่าน
ได้รับการจัดสรรใบสำคัญแสดงสิทธิที่จะซื้อหุ้นสามัญของบริษัท รวมทั้งสิ้น จำนวน 500,000 หน่วย
คิดเป็นร้อยละ 10 ของจำนวนทั้งหมดของโครงการ
ตามโครงการการออกใบสำคัญแสดงสิทธิที่จะซื้อหุ้นสามัญให้แก่กรรมการและพนักงานของบริษัทและ/หรือบริษัทย่อย
จำนวน 5 ล้านหน่วย ภายใน 5 ปี โดยหลักเกณฑ์ในการจัดสรรขึ้นอยู่กับตำแหน่ง
อายุงานและความรับผิดชอบ (รายละเอียดตามหมายเหตุประกอบงบการเงินที่ 21)

[TABLE]

4. การกำกับดูแลกิจการ

คณะกรรมการของบริษัทประกอบด้วยกรรมการที่มีความรู้ ความสามารถ และ มีประสบการณ์

ในการดำเนินธุรกิจ ทำหน้าที่ ในการกำหนดนโยบาย
ทิศทางการดำเนินงานของบริษัทและควบคุมการบริหารให้ผลเป็นไปตามนโยบายอย่างมีประสิทธิภาพ
ประสิทธิผล โดยปฏิบัติตามหน้าที่ตามกฎหมาย วัตถุประสงค์ ข้อบังคับของบริษัท และ
มติที่ประชุมผู้ถือหุ้นด้วยความรับผิดชอบ ซื่อสัตย์สุจริตระมัดระวัง

ในปี 2544 ที่ผ่านมาคณะกรรมการบริษัทปฏิบัติตามข้อพึงปฏิบัติที่ดี (Code of Best Practices)
มาโดยตลอดรวมทั้งบริษัทได้มีคณะกรรมการตรวจสอบเป็นองค์ประกอบหนึ่งของนโยบายการกำกับดูแลกิจการที่ดีทำหน้าที่
ตรวจสอบและปฏิบัติหน้าที่ตามที่ได้รับมอบหมายซึ่งรวมถึงการสอบทานให้มีรายงานการเงินอย่างถูกต้องและเปิดเผยอย่างเพียงพอ
และมีการสอบทานความเหมาะสมและพอเพียงของระบบการควบคุมภายในอยู่อย่างสม่ำเสมอ

5. การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์

ส่วนตน โดยกำหนดให้
ผู้บริหารแจ้งและนำส่งรายงานการถือหลักทรัพย์ผ่านมายังสำนักเลขานุการของบริษัทเพื่อนำส่งต่อสำนักงานคณะกรรมการกำกับหลักทรัพย์และตลาดหลักทรัพย์ทุกครั้ง
นอกจากนี้บริษัทยังขอความร่วมมือไปยังผู้บริหาร
ทุกท่านให้งดการซื้อขายหลักทรัพย์ในช่วงที่ได้รับข้อมูลที่สำคัญและมีผลกระทบต่อราคาหลักทรัพย์ของบริษัท
จนกว่าบริษัทฯ จะได้เปิดเผยข้อมูลต่อสาธารณชนแล้ว

6. บุคลากร

-จำนวนพนักงาน ณ วันที่ 31 ธันวาคม 2544

  ------------------------------------ ----------------------------------
  บริษัท                                 จำนวนพนักงาน (คน)

  ------------------------------------ ----------------------------------

บริษัท รอยัลการ์เด้น รีซอร์ท จำกัด (มหาชน) 348

บริษัท หัวหิน รีซอร์ท จำกัด 224

บริษัท หัวหิน วิลเลจ จำกัด 275

บริษัท เจ้าพระยา รีซอร์ท จำกัด 534

บริษัท รอยัลการ์เด้น เอ็นเตอร์เทนเมนท์ จำกัด 38

บริษัท รอยัลการ์เด้น พลาซ่า จำกัด 30

บริษัท รอยัลการ์เด้น โฮเทลแมเน็จเม้นท์ จำกัด 83

บริษัท มันดารา สปา (ไทยแลนด์) จำกัด 88

บริษัท รอยัลการ์เด้น ดีเวลลอปเม้นท์ จำกัด 423

  รวม 2,487

-ผลตอบแทนรวมของพนักงานในปี 2544

ผลตอบแทนของพนักงาน ของบริษัทฯ และบริษัทย่อยรวม 418.6 ล้านบาท ในลักษณะเงินเดือน
โบนัส เงินสมทบกองทุนสำรองเลี้ยงชีพ และค่าใช้จ่ายในการฝึกอบรมพนักงาน

-นโยบายการพัฒนาพนักงาน

นโยบายในการพัฒนาพนักงาน เป็นหนึ่งในค่านิยมองค์กรของบริษัทฯ โดยบริษัทฯ
ได้จัดให้มีการฝึกอบรมทั้งในระหว่างการปฏิบัติงาน (On the Job Training)
และการฝึกอบรมนอกการปฏิบัติงาน (Off the Job Training)
เพื่อให้พนักงานมีความเข้าใจในบทบาท หน้าที่ และความรับผิดชอบของตน
และมีทักษะในการทำงานที่มีประสิทธิภาพ
เพื่อสามารถตอบสนองความต้องการและสร้างความพอใจสูงสุดแก่ลูกค้า
ซึ่งเป็นปัจจัยที่สำคัญสำหรับการเติบโตของธุรกิจ โดยเฉพาะธุรกิจบริการ

(รายละเอียดเพิ่มเติมในหัวข้อ 3.3 ลักษณะทางด้านการผลิต)